PATVIRTINTA

 Karmėlavos lopšelio - darželio ,,Žilvitis”

 L.e.p.direktorės

 Jūratės Degutienės-Paškaus

 2021-12-31 įsakymu Nr. V-210



*,,Augu sveikas ir judrus“*

Sveikatos stiprinimo programa

 2022 – 2024m.

  **I. *bendrosios nuostatos***

 Karmėlavos lopšelio-darželio „Žilvitis“ Sveikatos stiprinimo programa 2022-2024 metams (toliau – programa), sudaryta atsižvelgiant į strateginį įstaigos planą, metinę veiklos programą, bendruomenės poreikius. Sveikatos stiprinimo programa 2022-2024 metams nustato tikslus bei uždavinius, apibrėžia prioritetus ir priemones uždaviniams įgyvendinti. Programa siekiama formuoti vaikų sveikos gyvensenos įgūdžius, bendromis mokytojų bei bendruomenės pastangomis kurti integruotą sveikatos stiprinimo sistemą bei sveikatai palankią aplinką.

***Programa parengta vadovaujantis:***

1. Mokyklų pripažinimo sveikatą stiprinančiomis mokyklomis ir aktyviomis mokyklomis tvarkos aprašu, patvirtintu Lietuvos Respublikos sveikatos apsaugos ministro, Lietuvos Respublikos švietimo, mokslo ir sporto ministro 2019 m. gegužės 31 d. įsakymu Nr. V-651/V665 „Dėl Mokyklų pripažinimo sveikatą stiprinančiomis mokyklomis ir aktyviomis mokyklomis tvarkos aprašo patvirtinimo“.

 2. Karmėlavos lopšelio-darželio „Žilvitis“ strateginiu planu 2019-2022 metams, patvirtintu Karmėlavos lopšelio-darželio „Žilvitis“ direktoriaus 2019 m. balandžio 05 d. įsakymu Nr. ĮS-624.

3. Karmėlavos lopšelio-darželio “Žilvitis” ikimokyklinio ugdymo programa ,,Po Žilvičio šakele” patvirtinta Karmėlavos lopšelio-darželio „Žilvitis“ direktoriaus 2022 m. d. įsakymu Nr. V-

***Programos vykdytojai***: Karmėlavos lopšelio-darželio „Žilvitis“ mokytojai, administracijos darbuotojai, ugdymo procese dalyvaujantys specialistai, visuomenės sveikatos specialistas, kiti darbuotojai, ugdytinių ir jų tėvų bendruomenė, vaiko gerovės komisija.

 **II. SITUACIJOS ANALIZĖ**

2021 m. rugsėjo mėn. duomenimis Karmėlavos lopšelį-darželį ,,Žilvitis“ lanko 125 vaikai. Veikia 7 grupių: 1 grupė vaikams nuo 2 iki 3 metų, 6 grupės vaikams nuo 3 iki 5 (6) metų. Įstaiga įgyvendina ikimokyklinio, sveikatos stiprinimo, gamtosauginio ugdymo, STEAM, socialinių įgūdžių ,,Zipio draugai“, „Kimochis“ programas.

Lopšelis-darželis – demokratiška, kūrybingai dirbanti, atvira naujai patirčiai ugdymo įstaiga, kurioje:

* kuriama palanki edukacinė aplinka, sėkmingai taikomos naujos ugdymo technologijos;
* vaikas ugdosi gebėjimą būti kūrybingu, išradingu, savarankišku, mokančiu rasti sprendimus, besirūpinančiu savo ir kitų sveikata;
* pedagogas lankstus, nuolat besimokantis, reflektuojantis savo veiklą ir pasirengęs kaitai;
* šeima pasitiki instituciniu ugdymu, domisi vaiko ugdymusi ir pažanga, remia ir palaiko vaikų ir pedagogų sumanymus, aktyviai dalyvauja darželio gyvenime.

 Lopšelio-darželio „Žilvitis“ prioritetinė veiklos kryptis – sveikos gyvensenos ugdymas. Karmėlavos lopšelyje-darželyje „Žilvitis“ organizuojamos įvairios veiklos, skatinančios vaikų sveikatai palankios gyvensenos įgūdžius. Taip pat formuojamas požiūris į sveikatą kaip fizinę, dvasinę ir socialinę asmens gerovę. Dalyvaujama Europos sporto bei judumo savaitėse, ES „Vaisių vartojimo skatinimo mokyklose“, „Pienas vaikams“ programose, minimos įvairios sveikatingumo dienos. Daug dėmesio skiriama gerai ugdytinių psichologinei savijautai– ypač naujai atėjusių vaikų adaptacijai, pratinimui prie įstaigos dienos ritmo, sveiko gyvenimo būdo. Grupių mokytojos skatina tinkamą vaikų tarpusavio elgesį.

  **SSGG (SWOT) ANALIZĖ**

|  |  |  |
| --- | --- | --- |
|  **VEIKLOS SRITIS** |  **STIPRIOSIOS PUSĖS** |  **SILPNOSIOS PUSĖS** |
|  ***I. Sveikatos stiprinimo veiklos valdymo struktūra, politika ir kokybės garantavimas*** |
| ***I.1. Sudaryta asmenų grupė, organizuojanti sveikatos stiprinimo veiklą mokykloje******I.2.Numatytas sveikatos stiprinimo procesų ir rezultatų vertinimas.*** | * 1. Darželyje yra sveikatos stiprinimo veiklą koordinuojanti taryba, kurios sudėtyje: sveikatos ugdymo koordinatorė l. e. p. direktorė, ikimokyklinio ugdymo pedagogė metodininkė, dietistė. Sveikatos stiprinimas įtrauktas į įstaigos strateginį planą, metines veiklos programas. Informacija apie sveikatos stiprinimo veiklą, seminarų naujienas perteikiama lopšelio-darželio bendruomenei susirinkimų, susitikimų, posėdžių metu, aptariama bendruomenės švietimo dienose.
	2. Sveikatos stiprinimo procesų ir rezultatų vertinimas numatytas vieną kartą per metus. Vertinimo rezultatai naudojami sveikatos stiprinimo veiklai planuoti bei kokybei gerinti.
 | 1.2. Žemas darbuotojų (ypač pagalbinio personalo) aktyvumas planuojant, vykdant veiklą bei aptariant sveikatos stiprinimo rezultatus. |

|  |
| --- |
|  **II. Psichosocialinė aplinka** |
| ***II.1. Priemonės, numatančios mokyklos bendruomenės narių gerų tarpusavio santykius.*** | 2.1. Pedagogai metodiškai pasirengę kurti sveikatai palankią psichosocialinę aplinką, pagrįstą darželio bendruomenės narių pasitikėjimu ir bendradarbiavimu. Dauguma tėvų teigia esą patenkinti lopšelio- darželio tvarka, aplinka, vaikų sveikatą ir saugą užtikrinančiomis priemonėmis. Specialiųjų poreikių turinčių vaikų tėvai mano, kad jų vaikų poreikiai yra tinkamai tenkinami. Lopšelio-darželio administracija daug dėmesio skiria palankiam įstaigos mikroklimatui palaikyti. | 2.1. Stinga pasirengimo ir žinių psichoemociniam vaiko palaikymui ir tinkamos aplinkos sudarymui namuose. |
| ***II.2. Sudarytos galimybės dalyvauti programos vykdyme visiems bendruomenės nariams.******II.3. Numatytos agresyvaus elgesio ikimokyklinio ugdymo mokykloje mažinimo priemonės.***  | 2.2. Bendruomenės nariai reguliariai informuojami apie priimtus sprendimus sveikatos stiprinimo klausimais. Į sveikatos stiprinimo veiklą įtraukiama visa bendruomenė: pedagogai ir pagalbos vaikui specialistai, aptarnaujantis (techninis) personalas, tėvai. Posėdžių, susirinkimų metu sudarytos visos galimybės bendruomenės nariams išsakyti savo nuomonę sveikatos stiprinimo, sveikatos ugdymo organizavimo klausimais.2.3. Įstaigoje teikiama psichologo konsultacija. | 2.1. Bendruomenės nariai teikia mažai konstruktyvių pasiūlymų sveikatos stiprinimui gerinti.2.2. Pasyvus sveikatos stiprinimo klausimais bendruomenės technininis personalas.2.3 Nenumatytos agresyvaus vaikų elgesio apraiškoms ikimokyklinio ugdymo mokykloje mažinimo priemonės. |

|  |
| --- |
|  **III. Fizinė aplinka** |
| ***III. 1.Priemonės užtikrinančios darželio teritorijos, patalpų priežiūrą.******III. 2.Priemonės skatinančios visų bendruomenės narių fizinį aktyvumą******III.3 Priemonės sveikos mitybos organizavimui ir geriamojo vandens prieinamumui užtikrinti*** | 3.1. Lopšelyje-darželyje kuriama higienos reikalavimus atitinkanti, saugi ugdymo aplinka, pagal turimus išteklius ir galimybes turtinama laiko žaidimų, sporto ir žalioji poilsio erdvė. Visos lopšelio-darželio patalpos atitinka sveikatos saugos reikalavimus.Tvarkomas turimas, pagal išteklius perkamas naujas inventorius, ugdymo priemonės. Nuolat rūpinamasi grupių veiklos zonų ikimokyklinio ugdymo mokyklos higienos normos reikalavimus atitinkančiu apšvietimu, šildymu, valymu, vėdinimu, baldų bei žaislų saugumu. Aplinka orientuota į ugdymo tikslus, vaikų amžių ir jų poreikius. Triukšmo lygis neviršija higienos normos reikalavimų.3.2. Lopšelyje-darželyje laikantis ugdymo plano nuorodomis, kiekvienai grupei organizuojami du kūno kultūros užsiėmimai per savaitę. Įstaigos bendruomenė, atsižvelgdama į bendruomenės narių pasiūlymus, planuoja bendrus fizinio aktyvumo skatinimo renginius (tradiciniai: „Augu sveikas ir judrus“, sportiniai renginiai, skirti Vaikų gynimo dienai ir pan. bei planuoti, ieškant naujų sveikatinimo būdų: Žiemos sportinės pramogos, Besmegenių šalyje, aitvarų šventė ir kt.) Vaikams organizuojamos išvykos į mišką bei kt. ugdomąsias erdves už darželio ribų.  3.3. Lopšelyje-darželyje gaminamas maistas – subalansuotas, šviežias ir šiltas. Valgiaraščiai sudaromi atsižvelgiant į rekomenduojamas paros energijos ir maistinių medžiagų normas vaikams, patiekalų įvairumas atitinka vaikų amžiaus ypatumus ir sveikos mitybos principus bei taisykles. Vaikai maitinami pagal valgiaraštį patvirtintą lopšelio-darželio direktorės ir suderintą su visuomenės sveikatos centro specialistais. Maistas tvarkomas taikant rizikos veiksnių savikontrolę. Įstaiga aprūpinta tinkamais indais ir įrankiais. Parengtas ir vadovaujamasi inventoriaus ir įrangos atnaujinimo planu. Geriamo vandens kokybė atitinka visuomenės sveikatos teisės aktų reikalavimus. Grupėse vaikams prieinamose vietose nuolat teikiamas geriamas vanduo.Karšto vandens tiekimas užtikrintas. | 3.1 Teritorijoje trūksta įrenginių vaikų fiziniam aktyvumui, kūrybinei veiklai.3.2. Žaidimų ir sporto zonos iš dalies pritaikytos vaikų fiziniam aktyvumui skatinti, stinga judėjimą skatinančių įrenginių.  Turime vieną salę, kuri skirta tiek pramoginei, tiek sportinei veiklai.3.3. Grupėse neužtikrinamas vienkartinių indų vandeniui gerti naudojimas |

|  |
| --- |
|  **IV. Žmogiškieji ir materialieji ištekliai** |
| ***IV.1. Bendruomenės narių pasitelkimas sveikatos ugdymui******IV.2. Metodinė medžiaga ir priemonės reikalingos sveikatos ugdymui.***  | 4.1. Maksimaliai panaudojami specialistų gebėjimai ir kompetencijos įgyvendinant sveikatos stiprinimo veiklą.Lopšelis-darželis dalyvauja įvairiuose projektuose ir įvairių fondų finansuojamose programose („Pienas vaikams“, Vaisių vartojimo skatinimo programoje) .Dalyvaujame įvairiuose šalies ir tarptautiniuose projektuose turint tikslą pritraukti lėšų lauko įrenginių atnaujinimui.Pedagogai ir pagalbos vaikui specialistai supažindinami su nauja metodine literatūra, ugdymo priemonėmis | 4.1.Skirtingas tėvų ir visuomenės sveikatos specialistų požiūris į sveikatos stiprinimo sampratą, sveikos gyvensenos įgūdžių tęstinumo nebuvimas namų aplinkoje;4.2.Įstaiga nepakankamai aprūpinta sveikatos ugdymui skirta metodine medžiaga. Trūksta vaizdinių priemonių |

|  |
| --- |
|  **V. Sveikatos ugdymas** |
| ***V.1. Sveikatos ugdymas įtrauktas į lopšelio- ikimokyklinio ugdymo programą ,,Po žilvičio šakele”, kasmetinę veiklos programą, grupių ilgalaikius ugdymo planus.******V.2. Sveikatos ugdymas apima įvairias sveikatos temas: fizinis aktyvumas ir kūno kultūra; sveika mityba; nelaimingų atsitikimų, traumų, streso, prievartos, patyčių prevencija*** | 5.1. Pedagogai sveikatos ugdymo temas įtraukia į grupių ugdomosios veiklos planus. Grupių sveikatos stiprinimo veikla susieta su įstaigos Ikimokyklinio ugdymo(si) programos turiniu.Sveikatos ugdymas apima visas ikimokyklinio amžiaus grupes, ugdymo turinys pritaikytas vaikų patirčiai, tenkina individualius vaikų poreikius, atitinka grupės specifiką. Paliekama galimybė planų ir veiklos organizavimo korekcijai.5.2. Ugdymo procese nagrinėjamos įvairios temos atsižvelgiant į vaikų amžių ir poreikius, siekiama ugdyti sveikos gyvensenos nuostatas. Pedagogai ir įstaigos sveikatos priežiūros specialistė skiria dėmesį sveikos mitybos, fizinio aktyvumo, traumų ir nelaimingų atsitikimų bei ligų prevencijai. Veikia prevencinio darbo grupė. Su vaikų sveikatos ugdymo turiniu grupėse supažindinti tėvai, organizuojamos popietės ir vakaronės, susirinkimai, pokalbiai sveikatos stiprinimo temomis ir pan. |  |

|  |
| --- |
|  **VI. Sveikatą stiprinančios mokyklos veiklos sklaida ir tęstinumo laidavimas** |
| ***VI.1 Sveikatos stiprinimo veiklos patirties sklaida darželyje******VI.2.Sveikatą stiprinančios mokyklos veiklos patirties pavyzdžių sklaida už darželio ribų*** | 1.1. Sudaromas sveikatą stiprinančios koordinacinės grupės kasmetinis veiklos planas, kuris pristatatomas įstaigos bendruomenei. Numatomi įvairūs renginiai ir priemonės sveikatos stiprinimui, sampratos aiškinimui ir sveiko gyvenimo būdo propagavimui, patirties sklaidai. Sveikatos stiprinimo veikloje kartu su ikimokyklinio ugdymo pedagogais, SU koordinatoriu, pagalbos vaikui specialistais, sveikatos priežiūros specialiste, administracija dalyvauja ir kiti ugdymo partneriai, sėkmingai įtraukiami ir socialiniai partneriai.Sveikatos stiprinimo veiklos pavyzdžius kaupia kiekvienas specialistas. Vyksta sklaida tarp kolegų.Sveikatos stiprinimo veikla pristatoma tėvams įvairių renginių metu.6.2. Ikimokyklinio ugdymo planuose numatyti renginiai ir priemonės sveikatos stiprinimo sampratos sklaidai platesnei visuomenei. Įstaigos SU koordinatorius dalyvauja rajoniniuose ir šalies mastu organizuotuose renginiuose. Esame parengę informacinės ir padalomosios medžiagos apie sveikatą stiprinančios mokyklos veiklos patirtį, skaitome pranešimus įstaigos, seniūnijos, rajono ir apskrities mastu, dalijimasi patirtimi tarp respublikos ,,Žilvičių”. Įstaigos tinklalapyje yra skelbiama informacija apie sveikatos stiprinimo veiklą. SU koordinatorė, pedagogai rašo straipsnius internetinėje erdvėje, į vietinę spaudą ir informuoja visuomenę apie savo veiklą. | 6.1 Mažai naudojamasi komunikacijos priemonėmis sveikatos stiprinimo veiklos sklaidai mokyklos bendruomenėje.6.2. Nepakankamai naudojamasi žiniasklaida, informacinėmis technologijomis gerosios patirties sklaidai ir visuomenės informavimui. |

***PROGRAMA: PRIORITETAI, TIKSLAI, UŽDAVINIAI IR PRIEMONIŲ PLANAS***

Ugdymo kokybė vaikų sveikatos saugojimo ir stiprinimo srityje

Saugių ir sveikų sąlygų sudarymas visiems bendruomenės nariams.

Kryptingas vaikų sveikatos saugojimo ir stiprinimo kompetencijos ugdymas.

**SVEIKATOS UGDYMO PRIORITETAI:**

 **SIEKIS -** Stiprinti vaikų sveikatą ir formuoti ugdytinių sveikos gyvensenos įgūdžius, kuriant integruotą ir vieningą sveikatos stiprinimo sistemą, sveikatai palankią saugią aplinką, siekiant fizinės, psichinės ir dvasinės darnos bendruomenėje.

 ***PRIEMONIŲ PLANAS PROGRAMAI ĮGYVENDINTI***

***I.Veiklos sritis. SVEIKATOS STIPRINIMO VEIKLOS VALDYMO STRUKTŪRA, POLITIKA IR KOKYBĖS GARANTAVIMAS***

 **TIKSLAS**:Tobulinti sveikatos stiprinimo proceso vertinimą lopšelyje-darželyje „Žilvitis“ *.*

 **Uždavinys:** Užtikrinti lopšelio-darželio „Žilvitis“, kaip sveikatą stiprinančios ikimokyklinio ugdymo institucijos, veiklos

 planavimą, organizavimą ir įgyvendinimą.

|  |  |  |  |
| --- | --- | --- | --- |
| **Nr. Rodiklis** |  **Veiklos žingsniai** |  **Data**  | **Atsakingi asmenys** |
| 1.1. Sveikatos stiprinimo veiklos organizavimo grupės sudarymas ikimokyklinio ugdymo įstaigoje. | 1.1. Vaikų sveikatos saugojimo ir stiprinimo darbo grupės sudarymas. Pasiskirstymas atsakomybėmis už veiklos sritis. (už programos koordinavimą ir vykdymą atsakinga 2021 m. gruodžio 21 d. įsakymu Nr. V-208 sudaryta sveikatos stiprinimo darbo grupė.) |  2021  gruodis |  Direktorė |
| 1.2. Sveikatos stiprinimo veiklų ir jų rezultatų vertinimas. | 1.2.1.Organizuoti informacijos pateikimą įstaigos bendruomenei.1.2.1. Bendruomenės narių apklausos atlikimas apie sveikatos stiprinimo veiklas 1.2.2. Sveikatos stiprinimo programos rezultatų pristatymas bendruomenei. 1.2.3. Sveikatos stiprinimo programos įgyvendinimo aptarimas darbo grupėje. | 2022-2024spalis/gegužė2022-2024 m. I pusmetyje Kartą pusmetyje | SU darbo grupė |
| **Laukiamas rezultatas**- komandinio darbo principais veikianti darbo grupė dirbs veiksmingai, lopšelio-darželio sveikatos stiprinimo veiklos planavimas ir įgyvendinimas bus efektyvus. Sukurta sveikatos stiprinimo sistema, numatyti veiklos efektyvumo vertinimo kriterijai, bendruomenės nariai bus informuoti apie programos vykdymą bus sukurta vertinimo sistema. |

***II. Veiklos sritis. PSICHOSOCIALĖ APLINKA***

**TIKSLAS**: Plėtoti ir stiprinti bendruomenės narių tarpusavio santykius, bendradarbiauti sveikatingumo ugdymo veikla. **UŽDVINYS:** Užtikrinti glaudžius tarpusavio ryšius tarp darželio bendruomenės narių: pedagogų, vaikų, tėvų, kiti darželio darbuotojų.

|  |  |  |  |
| --- | --- | --- | --- |
| **Nr. Rodiklis**  |  **Veiklos žingsniai** |  **Data** | **Atsakingi asmenys** |
| 2.1. Gerų tarpusavio santykių kūrimas ir puoselėjimas. | 2.1.1. Seminarai streso valdymo, konfliktų sprendimo, bendravimo įgūdžių tobulinimo temomis įstaigos pedagogams.2.1.2.PPT specialistų konsultacijos įstaigoje apie spec. poreikių asmenų ugdymo naujoves.2.1.3. Vaikų specialiųjų ugdymosi poreikių nustatymas ir jų tenkinimas.2.1.4. Bendruomenės narių mikroklimato tyrimas, rezultatų aptarimas, priemonių mikroklimatui gerinti numatymas.2.1.5. Išvykos, bendri renginiai, parodos, sporto šventės, konkursai, bendri projektai. Kūrybinių dirbtuvių, vaikų ir tėvų, darbuotojų parodų organizavimas. | 2022- 2024 m. m.Kasmet2022- 2024 m. I pusmetis | AdministracijaVGKDarbo grupėPedagogai VGK |
| 2.2. Galimybių ir sąlygų dalyvauti programos vykdyme visiems bendruomenės nariams sudarymas | 2.2.1. Ieškoti naujų būdų ir metodų palankiai grupės bendruomenės psichosocialinei aplinkai (tarpusavio bendravimas, bendravimas su šeimos nariais).2.2.2. Metodinių pasitarimų metu priimti bendrus sprendimus, pasiūlymus dėl organizuojamų renginių.2.2.3.Apklausos apie Sveikatos stiprinimo programos įgyvendinimą ir tobulinimo galimybes atlikimas. | 2022-2024m.m. 2022-2024IV ketvirtis | Darbo grupėPedagogai, darbo grupė.Darbo grupė  |
| 2.3.Smurto prevencijos organizavimas įstaigoje | 2.3.1.Planuoti ir įgyvendinti prevencines priemones ir renginius :,,Savaitė be patyčių“, ,,Diena be smurto prieš vaikus“, ,,Emocinė ir dvasinė sveikata“, ,,Diena be streso“ ir pan.2.3.2. Patyčių, smurto ir kitų pažeidimų atvejų registravimas ir analizavimas. 2.3.3. Psichologinės pagalbos teikimas smurto ir patyčių atvejais.2.3.4. Tarptautinės programos „Zipio draugai“ vykdymas. 2.3.5. Socialinio-emocinio ugdymo programos ,,Kimochis” įgyvendinimas. | 2022-2024Pagal poreikįPagal poreikį2022-2024 | Darbo grupėVGKPsichologas VGKIkimokyklinio ugdymo mokytojai |
| **Laukiamas rezultatas -** bendruomenė aktyviai dalyvaus vaikų sveikatos stiprinančios programos įgyvendinime: renginiuose, prisidės juos organizuojant, išsakys savo nuomonę, teiks idėjas. tarpusavio santykiai, vyraus draugiška atmosfera. Bus tenkinami įvairių gabumų vaikų poreikiai, tėvų lūkesčiai ir vykdoma smurto ir patyčių prevencija |

***III. Veiklos sritis FIZINĖ APLINKA***

 **TIKSLAS:** Kurti saugią ir sveikatą stiprinančią ugdymo(si) aplinką.

 **UŽDAVINYS**: Sudaryti vaikams fiziškai ir psichologiškai saugias ir skatinančias fizinį aktyvumą ugdymosi sąlygas,

 atitinkančias sveikos gyvensenos normas ir nuostatas

|  |  |  |  |
| --- | --- | --- | --- |
| **Nr. Rodikliai** |  **Veiklos žingsniai** | **Data**  | **Atsakingi asmenys** |
| 3.1. Lopšelio-darželio teritorijos ir patalpų priežiūros užtikrinimas bei aplinkos modernizavimas.3.2. Lopšelio-darželio vaikų ir bendruomenės narių fizinio aktyvumo skatinimas lauko ir vidaus erdvėse. | 3.1.1.Atlikti įstaigos aplinkos ir ugdymo proceso atitikties bendriesiems saugos reikalavimams vertinimą bei pastabas pateikti direktoriui.3.1.2. Užtikrinti reikiamą patalpų valymą, vėdinimą ir saugą, aprūpinti higienos priemonėmis grupes.3.1.3.Kasmetinės vaikų žaidimo aikštelių įrangos kontrolės atlikimas ir trūkumų šalinimas.3.1.4. Lauko edukacinės erdvės įrengimas.3.1.5. Medelių sodinimo akcijos organizavimas įstaigoje. | Kasmet Kiekvieną savaitę2022-2024 m. III ketvirtis2022 m. II ketvirtis | Ūkvedė, direktorėŪkvedė, direktorėDarbo grupė, tėvai. |
| 3.2.1. Pagal galimybes dalyvauti visuose šalies, rajono, miesto fizinį aktyvumą skatinančiuose renginiuose.3.2.2. Renginių ir projektų organizavimas: - Žiemos sportinė programa „Besmegenių šalyje“, - sportinė pramoga „Auk sveikas, kaip ridikas“, - sportinė programa „Aš, mano šeima”, akcija „ Judėk, sveikas būsi“darželio  -,,Mažoji olimpiada“, - rudens sporto šventė: „Kaip gera ir smagu visiems sportuot kartu“.3.2.3. Užsiėmimai darželio kieme įrengtame S.Kneipo sveikatinimo take. | 2022-20242022-2024 III ketvirtis | PedagogaiSU darbo grupė |
| 3.3. Sveikatai palankios mitybos organizavimas. | 3.3.1. Dalyvavimas ES ir valstybės remiamose programose „Pienas vaikams“, ,,Vaisių vartojimo skatinimo programa mokyklose”.3.3.2. Organizavimas šventinių rytmečių, konkursų, susitikimų sveikai mitybai populiarinti. Supažindinti ugdytinius su sveiko maisto nauda, tinkamais mitybos įpročiais3.3.3. Informacijos tėvams ir darbuotojams apie sveikos mitybos svarbą pateikimas informacinėje sistemoje „Mūsų darželis“, lopšelio-darželio interneto puslapyje, grupių stenduose, susirinkimų metu.3.3.4. Valgiaraščio ir vaikų maitinimo atitikties vertinimo atlikimas. 3.3.5. Informacinio lankstinuko prieš maisto švaistymą parengimas bendruomenei. 3.3.6. Maitinimo organizavimo ir maisto kokybės užtikrinimas pagal HN reikalavimus | 2022-20242022-20242022-2024Kiekvieną mėnesį2022 m. IV ketvirtisNuolat | Visuomenės sveikatos spec.Visuomenės sveikatos spec. mokytojosDietistė |

|  |
| --- |
| **Laukiamas rezultatas**- bus sukurta sveikatai palanki ir saugi ugdymo(si) aplinka, organizuojamas subalansuotas, vaikų maitinimas taikant sveikos mitybos principus. Gerės vaikų mityba ir fizinė sveikata. Darželio bendruomenė aktyviau dalyvaus sveikatinimo renginiuose. |

***III. Veiklos sritis. ŽMOGIŠKIEJI IR MATERIALINIAI IŠTEKLIAI***

 **TIKSLAS:** Sutelkti lopšelio-darželio ,,Žilvičio“ žmogiškuosius ir materialiuosius išteklius sveikos mokyklos idėjų įgyvendinimui.

 **UŽDAVINYS**: Didinti visos darželio bendruomenės kompetencijas sveikatos stiprinimo ir sveikatos

 ugdymo klausimais. Gausinti ir racionaliai naudoti materialinius išteklius.

|  |  |  |  |
| --- | --- | --- | --- |
| **Nr. Rodiklis**  |  **Veiklos žingsniai** |  **Data**  | **Atsakingi asmenys** |
| 4.1. Mokytojų ir kitų ugdymo procese dalyvaujančių asmenų kvalifikacijos tobulinimas sveikatos stiprinimo ir sveikatos ugdymo klausimais. | 4.1.1. Dalyvavimas sveikatos saugojimo, stiprinimo ir sveikatingumo idėjas propaguojančiuose seminaruose, konferencijose, pedagogų tarybos posėdžiuose, diskusijose. 4.1.2.Organizuoti profesinių kompetencijų sveikatos stiprinimo ir ugdymo klausimais mokymus, atsižvelgiant į individualius pedagogų poreikius. | 2022-2024 | Direktorė |
| 4.2. Bendruomenės narių pasitelkimas sveikatos ugdymui. | 4.2.1. Savivaldos institucijų įtraukimas į sveikatingumo klausimų sprendimą. 4.2.2. Sveikatos temų įtraukimas į ilgalaikius ir trumpalaikius ugdomosios veiklos planus grupėse.4.2.3. Tėvų iniciatyvų palaikymas, įtraukimas į procesų vykdymą: -organizuoti veiklą ,,Profesijų dienos” pasitelkiant tėvus/globėjus turinčius medicininį ar kitą išsilavinimą aktualiomis temomis, kad jie papasakotų apie savo profesijas, orientuotų į sveiką gyvenimo būdą, kasdieninį fizinį aktyvumą. 4.2.4. Glaudaus bendradarbiavimo stiprinimas su socialiniais partneriais | 2022-2024 m. 2022-2024 m. III ketvirtyjeKartą metuose2022-2024 | DirektorėPedagogaiDirektorė |
| 4.3. Apsirūpinimas metodine medžiaga, sveikatos ugdymui reikalingomis priemonėmis | 4.3.1. Metodinės medžiagos sveikatos ugdymo klausimais įsigijimas, sisteminimas. 4.3.2. Poreikio sveikatos ugdymo priemonių įsigijimo klausimais tyrimas, tikslinių lėšų metodinei medžiagai ir kitoms sveikatos ugdymui reikalingoms priemonėms įsigyti numatymas. | 2022-20242022-2024 | DirektorėDirektorė |
| 4.4. Partnerių įtraukimas į sveikatos ugdymo procesą. | 4.4.1. Glaudus bendradarbiavimas sveikatos stiprinimo klausimais su Kauno r. pedagogine psichologine tarnyba, Visuomenės Sveikatos biuru, mokyklomis, dalyvaujančiomis sveikatą stiprinančių mokyklų tinkle. 4.4.2. Organizavimas ir dalyvavimas renginiuose kartu su Neveronių lopšeliu-darželiu. 4.4.3. Dalyvavimas Kauno r. visuomenės sveikatos biuro programose bei projektuose. | 2022-2024 | Darbo grupėPedagogai |
| **Laukiamas rezultatas** – pedagogai tobulins savo kvalifikaciją, įgytos žinios ir gebėjimai bus tikslingai panaudojami sveikatos stiprinimo ir ugdymo procese. Vyks kryptingas bendradarbiavimas su socialiniais partneriais. Dalyvaujant sveikatą stiprinančių mokyklų tinkle, bus sudarytos sąlygos dalintis idėjomis, patirtimi, užmegzti naujas pažintis. Darbas vaikų sveikatos kompetencijos ugdymo srityje bus nuoseklus ir sistemingas |

***V veiklos sritis. SVEIKATOS UGDYMAS***

 **TIKSLAS:** Užtikrinti sveikatos ugdymo kokybę.

 **UŽDAVINYS:** Vykdyti sveikatos ugdymo veiklos plėtrą, atsižvelgiant į vaikų amžiaus ir individualius poreikius.

|  |  |  |  |
| --- | --- | --- | --- |
| **Nr. Rodiklis** |  **Veiklos žingsniai** |  **Data**  | **Atsakingi asmenys** |
| 5.1. Sveikatos ugdymo planavimas ir organizavimas visiems lopšelio- darželio vaikams. | 5.1.1. Sveikatos stiprinimo veiklų įtraukimas į lopšelio-darželio metinį veiklos planą. 5.1.2. Užsiėmimų organizavimas sveikatinimo veiklos temomis: - sveikos mitybos skatinimas, sveikos aplinkos kūrimas, sužalojimų prevencija, užkrečiamųjų ligų profilaktika, psichinės sveikatos stiprinimas, fizinio aktyvumo skatinimas ir alkoholio, rūkymo ir kt. psichotropinių medžiagų vartojimo prevencija. | 2022-2024 |  Darbo grupė PedagogaiVisuomenės sveikatos spec. |
| 5.2. Įvairių sveikatos ugdymo programų įtraukimas į ugdymo procesą. | 5.2.1. Dalyvavimas ilgalaikėje sveikos gyvensenos ugdymo programoje ,,Sveikatiada“.5.2.2. „Alkoholio, tabako ir kitų psichiką veikiančių medžiagų vartojimo prevencijos programos“ įtraukimas į ugdymo procesą. 5.2.3. Civilinės ir priešgaisrinės saugos, saugaus eismo, nelaimingų atsitikimų, traumų prevencijos temų ir praktinių užduočių integravimas į ugdymo turinį.5.2.2. Dalyvavimas Respublikiniame projekte ,,Mažųjų olimpiada“. | 2022-2024 | Pedagogai  |
| **Laukiamas rezultatas** – daugiau dėmesio bus skiriama vaiko fizinei, emocinei sveikatai. Ugdymo turinys atitiks vaikų amžių, individualius poreikius, gebėjimus ir bus orientuotas į vaiko asmenybės ūgtį, tobulėjimą. Didelė sveikatos temų įvairovė sudarys pedagogui galimybę rinktis, atsižvelgiant į tos grupės poreikius, įgūdžius, gebėjimus. Bendruomenės nariai taps aktyvesni sveikatos stiprinimo ir saugojimo srityje. |

***VI. Veiklos sritis. SVEIKATĄ STIPRINANČIOS MOKYKLOS VEIKLOS SKLAIDA IR TĘSTINUMO LAIDAVIMAS***

 **TIKSLAS:** skleisti sveikatą stiprinančios įstaigos patirtį vietos bendruomenei.

 **UŽDAVINYS:**  užtikrinti sveikatą stiprinančios mokyklos sampratos ir sveikatos stiprinimo veiklos patirties sklaidą.

|  |  |  |  |
| --- | --- | --- | --- |
| **Nr. Rodikliai** |  **Veiklos žingsniai** | **Data**  | **Atsakingi asmenys** |
| 6.1.Sveikatingumo veiklų bei renginių sklaida lopšelyje darželyje. | 6.1.1. Atviros veiklos įstaigos pedagogams. 6.1.2. Grupių individualių sveikatos programų, projektų įgyvendinimo analizė, įsivertinimas, sklaida. 6.1.3. Informacijos skleidimas apie sveikatingumo veiklas bei sveikatai palankios gyvensenos rekomendacijas įstaigos ir grupių metodinėse lentose, respublikinio projekto „Sveikatiada” stende, lopšelio-darželio informacinėse lentose, rekomendacijų apie sveiką gyvenseną platinimas bendruomenės grupėse ir forumuose. 6.1.4. Lankstinukų, atmintinių rengimas sveikatos saugojimo temomis, informacinės sistemos panaudojimas sveikatos stiprinimo veiklos patirties sklaidai. 6.1.5. Informacijos apie renginius dalijimasis įstaigos internetinėje svetainėje: <http://žilvitis.lt>  | 2022-20242022-20242022-2024 | DirektorėDarbo grupė Pedagogai |
| 6.2. Sveikatą stiprinančios mokyklos patirties pavyzdžių sklaida už lopšelio-darželio ribų. | 6.2.1. Gerosios sveikatą stiprinančios veiklos praktikos dalijimasis su kitų ugdymo įstaigų pedagogais, visuomenės sveikatos specialistais ir bendruomenės nariais. | 2022-2024 | Darbo grupė |
| **Laukiamas rezultatas** – įvairiomis komunikacijos priemonėmis vykdoma gerosios darbo patirties sklaida. Stiprės bendravimas ir bendradarbiavimas ugdymo įstaigoje ir su socialiniais partneriais. |

 SVEIKATOS STIPRINIMO PROGRAMOS ĮGYVENDINIMO VERTINIMAS

 Sveikatos saugojimo ir stiprinimo veiklos vertinimas bus atliekamas kasmet, kalendorinių metų pabaigoje, vadovaujantis metodinėmis rekomendacijomis ir remiantis numatytais kriterijais. Vykdant programos vertinimą, bus naudojami metodai: veiklos stebėjimas ir aptarimas, vaikų individualios pažangos analizė, vaizdinės medžiagos analizė, dokumentų analizė, atvejų analizė, apklausos, pokalbiai su tėvais, pokalbiai su vaikais, lopšelio-darželio darbuotojais. Reguliariuose susirinkimuose bus pristatomos programos vykdymo ataskaitos. Kartą metuose organizuojamas kurios nors veiklos srities įsivertinimas.Vertinimo išvados bus aptariamos metodiniuose pasitarimuose.

VERTINIMO KRITERIJAI

 1. Ikimokyklinio ir priešmokyklinio amžiaus vaikų sveikos gyvensenos įgūdžiai.

 2. Įstaigos bendruomenės aktyvumas įgyvendinant sveikatos ugdymo priemones.

 3. Įstaigos pedagogų ir specialistų gerosios patirties skleidimas ir kvalifikacijos kėlimas.

 4. Įstaigos ugdymo(si) aplinka.

 Už programos koordinavimą ir vykdymą atsakinga lopšelio-darželio „Žilvitis“ direktoriaus 2021 m. gruod21 d. įsakymu Nr. V-208 sudaryta sveikatos stiprinimo darbo grupė. Į sveikatinimo veiklas bus stengiamasi įtraukti kuo daugiau įstaigos bendruomenės narių. Kiekvienais mokslo metais bus sudaromi metiniai veiklos planai, kurio veiklas bei renginius numatys sveikatos stiprinimo darbo grupė.

 ***PROGRAMOS ĮGYVENDINIMO LĖŠŲ ŠALTINIAI***

 Programai įgyvendinti bus skiriamos Mokymo lėšos, savivaldybės biudžeto lėšos, rėmėjų lėšos.

 ***BAIGIAMOSIOS NUOSTATOS***

 Kiekvienas bendruomenės narys gali siūlyti idėjas sveikatos stiprinimo programos įgyvendinimui. Su sveikatos stiprinimo programa supažindinami visi bendruomenės nariai. Vaikų sveikatos stiprinimo programos pakeitimai galimi lopšelio-darželio tarybos pritarimu, atsižvelgiant į bendruomenės poreikius.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_